Топографик яҡтан утрау өс өлөштәнxa0— уйһыулыҡтан, ҡалҡыулыҡтан һәм яйланан тора. Викторияның күпселек өлөшөн көньяҡ-көнсығыштағы уйһыулыҡ биләй. Утрауҙың был өлөшөндәге иң юғары нөктәxa0— Кеймбридж ҡултығынан төньяҡ-көнсығыштараҡ Маунт-Пелли убаһы (675 фут (206 метр). Принц Альберт ҡултығынан оҙон һәм киң үҙән һуҙылған, уның уртаса бейеклеге диңгеҙ кимәленән 100 метрҙан артмай, әммә ҡултыҡтың төньяғына һәм көньяғына бейеклеге әкренләп арта бара һәм 300 метрға етә. Ландшафы төньяҡ-көнбайышҡа ҡарай (Шейлер тауҙары) күтәрелә бара һәм 655 метр бейеклеккә етә. Викторияның төньяҡ-көнбайыш осондағы Принц Альберт ярымутрауының күпселек өлөшөн (Уокер һәм Гленельг ҡултыҡтарын тоташтырыусы ғәҙәти тура һыҙыҡтан ситтә) диңгеҙ кимәленән 300—500 метр бейеклектәге яҫытаулыҡ биләй, уны Ричард Коллинсон ҡултығына ҡойған ике йылға киҫеп үтә. Утрауҙың иң ҙур йылғаһы, Кууджуа, Шейлер тауҙарынан башлана һәм Минто ҡултығына ҡоя. Утрауҙың тигеҙ өлөшө йылға һәм күлдәр менән тулы, уларҙың иң ҙурҙарыxa0— Тахирьюак, Тахо, Уошберн, Экаллукток. Викторияның Мак-Клинток боғаҙы йыуған көнсығыш яры буйында һаҙлыҡтар һыҙаты урынлашҡан.